კირიბეფიშ შურიშქალი (ფილმი)

„კირიბეფიშ შურიშქალი“ () — 1991 წანაშ ამერიკული ფსიქოლოგიური თრილერი, ნამუთ გინოღალირი რე ჯონათან დემიშ გეშა. ფილმის ოკათუნა ჯოდი ფოსტერი, ენტონი ჰოპკინზი, სკოტ გლენი, ტედ ლივინი, ენტონი ჰილდი დო ბრუკ სმიტი. ფილმი გინოღალირი რე ტომ ჰარისიშ ათე ჯოხონობაშ ნოველაშ მეჯინათ. ფილმის ოშინალი რე პერსონაჟი ჰანიბალ ლეკტერი, კანიბალიზმიშ გემაჸვენჯი სერიული მაჸვილარი. ჩუალირი რე ფილმეფიშ ერუანულ რეესტრის (2011).Silence of the Lambs added to US film archive. BBC.

 სიუჟეტი 

ბჟადალი ამერიკას ფსიქოპატი იხვამილუანს დო კლავს ახალი ოსურეფს. გუმორკვიებაშ ფედერალური ბიურო დარწუმებული რე, ნამდა ათეს ართი და იგივე ადამიერი ორთუ. ათეშენ აგენტ კლარისა სტარლინგის ავალენა შეხვადას მანიაკ დუნახუნას, ნამჷთ შილებე სერიული მაჸვილარიშ ფსიქოლოგიური სამანძელეფიშ ენწყუმას. დუნახუნა – ფსიქიატრიაშ მენცარობეფიშ დოქტორი ჰანიბალ ლექტერი რე, ნამჷთ ჸვილუეფიშ დო კანიბალიზმიშო დახუნეს. თინა ჰოიას იჩიებუ სტარლინგიშ მოხვარაშენ, მორო მანგიორო თხინს, ნამდა აგენტიქ პასუხი მეჩას კითხირეფს მუში რინაში დო მონკა ბაღანობაშ გეშა. კლარისა ჰოიას თქუანსჷ მერზიებულშე დო ლექტერიშ დოხვარათ სერიული მაჸვილარიშ ნოქურს გიოდირთუ.

ჯილდოეფი
ოსკარი
საუჯგუშო ფილმი
საუჯგუშო არტისტი კოჩი: ენტონი ჰოპკინზი
საუჯგუშო არტისტი ოსური: ჯოდი ფოსტერი 
საუჯგუშო რეჟისორი: ჯონათან დემი
საუჯგუშო ადაპტირებული სცენარი: ტედ ტელი

BAFTA
საუჯგუშო არტისტი კოჩიშო თარი როლს: ენტონი ჰოპკინზი
საუჯგუშო  არტისტი ოსურიშო თარი როლს: ჯოდი ფოსტერი

ორქოშ გლობუსი
საუჯგუშო  არტისტი ოსურიშო დრამას: ჯოდი ფოსტერი

ბერლინალე
საუჯგუშო რეჟისორი: ჯონათან დემი

 რესურსეფი ინტერნეტის 




 კირიბეფიშ შურიშქალი Metro-Goldwyn-Mayer-შ საიტის

 სქოლიო 

კატეგორია:1991 წანაშ ფილმეფი
კატეგორია:ამერიკული ფილმეფი
კატეგორია:ინგლისურნინამი ფილმეფი
კატეგორია:ააშ-შ ფილმეფიშ ერუანული რეესტრიშ ფილმეფი
კატეგორია:ჯონათან დემიშ ფილმეფი